《送郑舜举赴阙》
宋代·陈棣

束装西啸指长安，正是新春快活天。
酒病诗愁应有梦，鸟啼花发正争妍。
君空冀北今行矣，我滞周南岂偶然。
东合他时访遗逸，为言憔悴鹤谿边。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。